Foto’s: Twee oorleef ongeluk wonderbaarlikDie ongelukstoneel in Gcilima in KwaZulu-Natal op 14 Maart 2015 Foto: Netcare 911 “Die voertuig het in twee geskeur tydens die impak,” het Santi Steinmann, woordvoerder van Netcare 911, in ŉ verklaring gesê. “Die brandweer moes van meganiese toerusting gebruik maak om die passasier uit die wrak te sny.” Dit het ongeveer 45 minute lank geduur om die man uit die wrak te bevry. “Een man was in ŉ kritieke toestand en een het ernstige beserings opgedoen,” het Steinmann bygevoeg. “Hulle is op die toneel behandel en daarna na ŉ hospitaal geneem.” Die omstandighede van die ongeluk is nog nie bekend nie. Die verkeer is ontwrig as gevolg van die ongeluk. Die polisie stel ondersoek in.